Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 49/13/5502	Čadca, 29.4.2014
EEČ : 2-37-111-2014

U Z N E S E N I E

Trestná vec:	obvinený XXXXX  
Prečin:	Nebezpečné vyhrážanie podľa § 360 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov a porušovanie domovej slobody podľa § 194 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Čadca
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 11.3.2013, spisová značka Pv 49/13/5502, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Skutková veta:
dňa 17.12.2012 v čase okolo 18:00 hod., po tom ako prišiel k rodinnému domu č. XXXXX, v meste XXXXX, okres XXXXX, majiteľa XXXXX, začal búchať na vchodové dvere rodinného domu, pričom po tom ako mu poškodený XXXXX otvoril, bez dovolenia a napriek zákazu poškodeného XXXXX vstúpil dnu a začal sa mu vyhrážať slovami, že ak mu nedá káru, bude ho musieť zabiť, že sa s ním poráta jeho partia, ktoré vyhrážky viackrát opakoval a následne, keď ho poškodený vytlačil pred dvere a dvere zamkol, kopal a búchal päsťou do vchodových dverí a opätovne sa vyhrážal XXXXX zabitím slovami že ho zabije, že ho jeho partia doláme, nech mu dá káru a následne v čase okolo 18:20 hod. opätovne prišiel k zadnej časti rodinného domu č. XXXXX ktorá časť slúži ako hospodárska budova, sotil poškodeného na zem, vzal do rúk sekeru, postavil sa nad poškodeného a vyhrážal sa mu zabitím slovami, ja ťa tu zabijem, ktoré vyhrážky viackrát zopakoval, pričom v ďalšom útoku mu zabránila svedkyňa - poškodená XXXXX, ktorá ho spoločne s XXXXX odzbrojila a následne sa pokúsil fyzicky napadnúť XXXXX tým spôsobom, že vzal do ruky murárske náradie - fangľu, ktorú sa pokúsil udrieť po hlave, avšak ju zasiahol len po vlasovej časti hlavy a v ďalšom útoku mu zabránil svedok poškodený XXXXX, ktorý ho vytlačil z drevárne, pričom počas celého konfliktu sa XXXXX opakovane vyhrážal, že ho musí zabiť a následne v čase okolo 19:00 hod. opäť prišiel k rodinnému domu č. XXXXX pričom v ruke držal sekeru valaškovitého typu, ktorá mala z jednej strane ostrie a z opačnej strany špic, touto búchal na vstupné dvere a okenný rám domu, kopal do dverí a opäť sa im vyhrážal slovami, že ich pozabíja a aj tú kurvu, ktoré vyhrážky viackrát zopakoval, čím svojím konaním vzbudil u poškodeného XXXXX a u poškodenej XXXXX obavu o svoj život a zdravie.

Uznesením prokurátora Okresnej prokuratúry Čadca zo dňa 11.3.2013, spisová značka Pv 49/13/5502, bola určená obvinenému skúšobná doba v trvaní 12 mesiacov.
Odôvodnenie:
     Uznesením prokurátorky Okresnej prokuratúry XXXXX zo dňa 11. marca 2014, spisová značka Pv 49/13/5502-6 bolo podľa § 216 ods. 1 Trestného poriadku podmienečne zastavené trestné stíhanie obvineného XXXXX pre prečin nebezpečného vyhrážania podľa § 360 odsek 1, odsek 2 písmeno a) Trestného zákona a pre prečin porušovania domovej slobody podľa § 194 odsek 1 Trestného zákona na tom skutkovom základe, ako je uvedené vo výrokovej časti predmetného uznesenia.

     Zároveň mu bola podľa 216 ods. 2 Trestného poriadku určená skúšobná doba podmienečného zastavenia trestného stíhania na dobu dvanásť mesiacov, ktorá uplynula dňa 11. marca 2014. 

     Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

     Podľa § 217 ods. 2 Tr. por. ak do dvoch rokov od uplynutia skúšobnej doby nebolo vydané rozhodnutie podľa odseku 1 bez zavinenia obvineného, má sa za to, že sa osvedčil.

     Podľa správy o povesti Mestského úradu v XXXXX, správy Obvodného oddelenia PZ v XXXXX správy Okresného úradu v XXXXX ako aj zo zabezpečeného odpisu z registra trestov bolo zistené, že obvinený XXXXX sa v skúšobnej dobe podmienečného zastavenia trestného stíhania nedopustil žiadneho protispoločenského konania, trestného činu, či priestupku, v odpise z registra trestov nemá žiadny nový záznam a ani lustráciou na tunajšej prokuratúre neboli zistené žiadne nové relevantné skutočnosti.

     Vzhľadom na uvedené mám za to, že boli splnené všetky zákonné podmienky na to, aby mohlo byť vyslovené, že sa obvinený XXXXX v skúšobnej dobe osvedčil a preto som rozhodla tak, ako je uvedené vo výrokovej časti tohto uznesenia.

     Podľa § 217 ods. 4 Tr. por. právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods. 1 písm. e).

Poučenie:
Proti tomuto uzneseniu môže obvinený a poškodený podať sťažnosť do 3 dní odo d¨ľa jej doručenia Krajskej prokuratúre v Žiline, cestou Okresnej prokuratúry v Čadci. Sťažnosť má odkladný účinok

JUDr. Monika Koteková
prokurátorka